24 हारून क पूतन क इ सबइ समूह रहेनः हारून क पूत नादाब, अबीहू, एलीआजर अउ ईतामार रहेन। 2 मुला नादाब अउ अबीहू अपने बाप क मउत क पहिले ही मर गएन अउर नादाब अउ अबीहै क कउनो पूत नाहीं रहा एह बरे एलीआजर अउ ईतामार याजक क रूप मँ कार्य किहन। 3 दाऊद एलीआजर अउ ईतामार क परिवार समूह क दुइ भिन्न समूहन मँ बाँटेस। दाऊद इ एह बरे किहस कि इ सबइ समूह ओनका दीन्ह गए कर्त्तव्यन क पूरा कइ सकइ। दाऊद इ सब सादोक अउर अहीमेलेक क मदद स किहेस। सादोक एलीआजर क सन्तान रहा अउर अहीमेलेक ईतामार क सन्तान रहा। 4 एलीआजर क परिवार समूह क प्रमुख ईतामार क परिवार समूह क प्रमुखन स जियादा रहेन। एलीआजर क परिवार समूह क सोलह प्रमुख रहेन अउर ईतामार क परिवार समूह स आठ प्रमुख रहेन। 5 हर एक परिवारे स मनईयन चुने गए रहेन। उ पचे गोट डाइके चुने गए रहेन। कछू मनईयन पवित्तर जगह क अधिकारी चुने गए रहेन अउर दूसर मनई याजक क रूप मँ सेवा बरे चुने गए रहेन। इ सबइ मनई एलिआजर अउर ईतामार क परिवार समूहन स चुने गए रहेन।
6 समायाह लिपिकार रहा। उ नतनेल क पूत रहा। समायाह लेवी परिवार समूह स रहा। समायाह ओन सन्तानन क नाउँ लिखेस। उ ओन नामन क राजा दाऊद अउर एन प्रमुखन क समन्वा लिखेसः याजक सादोक, अहीमेलेक अउ याजक अउ लेवीबंसियन क परिवारन क प्रमुख। अहीमेलेक एब्यातार क पूत रहा। हर एक दाईं उ पचे गोट डाइके एक मनई चुनत रहेन अउर समायाह उ मनई क नाउँ लिख लेत रहा। इ तरह उ पचे एलीआजर अउर ईतामार क परिवारन मँ काम क बाँटेस।
7 पहला समूह यहोयारीब क रहा।
दूसरा समूह यदायाह क रहा।
8 तीसरा समूह हारीम क रहा।
चउथा समूह सोरीम क रहा।
9 पाँचवा समूह मल्किय्याह क रहा।
10 सातवाँ समूह हक्कोस क रहा।
आठवाँ समूह अबिय्याह क रहा।
11 नवाँ समूह येसू क रहा।
दसवाँ समूह सकन्याह क रहा।
12 गियारहवा समूह एल्यासीब क रहा।
बारहवाँ समूह याकीम क रहा।
13 तेरहवाँ समूह हुप्पा क रहा।
चौदहवाँ समूह येसेबाब क रहा।
14 पन्द्रहवाँ समूह बिल्गा क रहा।
सोलहवाँ समूह इम्मेर क रहा।
15 सत्रहवाँ समूह हेजीर क रहा।
अट्ठरहवाँ समूह हप्पित्सेस क रहा।
16 उन्नीसवाँ समूह पतह्याह क रहा।
बीसवाँ समूह यहेजकेल क रहा।
17 इक्कीसवाँ समूह याकीन क रहा।
बाईसवाँ समूह गामूल क रहा।
18 तेईसवाँ समूह दलायाह क रहा।
चौबीसवाँ समूह माज्याह क रहा।
19 यहोवा क मन्दिर मँ सेवा करइ क बरे इ सबइ समूह चुने गए रहेन। उ पचे मन्दिर मँ सेवा करइ बरे हारून क नेमन क मानत रहेन। इस्राएल क यहोवा परमेस्सर एन नेमन क हारून क दिहे रहा।
20 इ सबइ नाम सेस लेवी सन्तान क अहइँः
अम्राम क सन्तानन स सूबाएल।
सूबाएल क सन्तानन स येहदयाह।
21 रहब्याह सः यिस्सिय्याह (यिस्सिय्याह सब स बड़का पूत रहा)
22 इसहारी परिवार समूह सः सलोमोत।
सलोमोत क परिवार सः यहत।
23 हेब्रोन क सब स बड़का पूत यरिय्याह रहा।
अमर्याह हेब्रोन क दूसर पूत रहा।
यहजीएल तीसर पूत रहा।
24 उज्जीएल क पूत मीका रहा।
मीका क पूत सामीर रहा।
25 यिस्सिय्याह मीका क भाई रहा।
यिस्सिय्याह क पूत जकर्याह रहा।
26 मरारी क सन्तान महली, मूसी अउर ओकर पूत याजिय्याह रहेन।
27 मरारी क पूत याजिय्याह क पूतन नाउँः सोहम, जक्कू अउर इब्री रहेन।
28 महली क पूत एलीआजर रहा किन्तु एलीआजर क कउनो पूत नाहीं रहा।
29 कीस क पूत यरह्मेल रहा।
30 मूसी क पूत महली, एदेर अउर यरीमोत रहेन।
उ पचे लेवीबंसी परिवारन क प्रमुख अहइ। उ पचे अपने परिवारन क सूची मँ अहइ। 31 उ पचे बिसेस कामन बरे चुने गए रहेन। उ पचे अपने सम्बन्धी याजकन क तरह गोट डावत रहेन। याजक हारून क सन्तान रहेन। उ पचे राजा दाऊद, सादोक, अहीमेलेक अउर याजकन अउ लेवी क परिवारन क प्रमुखन क समन्वा गोटन डाएन। जब ओनके काम दिए गएन तउ पुराने अउ नवा परिवारन क एक सा बेउहार भवा।
Awadhi Bible: Easy-to-Read Version. Copyright © 2005 Bible League International.
